text: AC Horsens går ind i e-sport
  27 oktober 2017 kl. 15.33
  De fleste forbinder AC Horsens med fodbold, men fremover skal klubben også kendes for konkurrencedygtige hold i Fifa, League of Legends og Counter-Strike.
  AC Horsens vil ikke kun gøre sig gældende på fodboldbanen. Klubben vil også gøre sig gældende i e-sport, og har skabt tre hold i henholdsvis Fifa, League of Legends og Counter-Strike – i alt drejer det sig om 20 e-sport-spillere.
  Kristian Nielsen, direktør, AC Horsens: "E-sport er en hastigt voksende sportsgren målt på økonomi, og der er en rigtig stor målgruppe, så det er et område, vi forventer os meget af. Vores 20 e-sport-spillere kommer til at spille i vores trøjer både nationalt og internationalt."
  Direktør i AC Horsens Kristian Nielsen oplyser på klubbens hjemmeside, at de ser store muligheder i e-sport.
  - E-sport er en hastigt voksende sportsgren målt på økonomi, og der er en rigtig stor målgruppe, så det er et område, vi forventer os meget af. Vores 20 e-sport-spillere kommer til at spille i vores trøjer både nationalt og internationalt, og der er ingen tvivl om, at der er et kæmpe potentiale, som vi glæder os til at indfri, fortæller Kristian Nielsen i en pressemeddelelse
  AC Horsens præsenterer klubbens e-sport-spillere ved VIP-arrangementet før søndagens kamp mod FC København.
  